CELEX: 62013TN0406
Language: et
Date: 2013-07-29 00:00:00
Title: Kohtuasi T-406/13: 29. juulil 2013 esitatud hagi — Gossio versus nõukogu

26.10.2013   
            
            
               ET
            
            
               Euroopa Liidu Teataja
            
            
               C 313/28
            
         29. juulil 2013 esitatud hagi — Gossio versus nõukogu
   (Kohtuasi T-406/13)
   2013/C 313/54
   Kohtumenetluse keel: prantsuse
   
      Pooled
   
   
      Hageja: Marcel Gossio (Casablanca, Maroko) (esindaja: advokaat S. Zokou)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada:
               
                           —
                        
                        
                           nõukogu otsus 2010/656/ÜVJP ja määrus (EÜ) 560/2005, ja 8. märtsi 2012. aasta rakendusotsus 2012/144/ÜVJP, millega rakendatakse otsust 2010/656/ÜVJP, millega uuendatakse Côte d’Ivoire’i vastu suunatud piiravaid meetmeid, hagejat puudutavas ja hagejale viitavas osas;
                        
                     
                           —
                        
                        
                           17. mai 2013. aasta otsus, millega kinnitati ja pikendati eelnimetatud piiravaid meetmeid, kuivõrd nendes nähti ette, et hageja nimi jääb otsuse 2010/656/ÜVJP II lisas ja määruse (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d’Ivoire’is, IA lisas nimetatud isikute ja üksuste loetellu.
                        
                     
         
      Väited ja peamised argumendid
   
   Hagi põhjenduseks esitab hageja kaks väidet.
   
               1)
            
            
               Esimene väide, et ületati pädevust ja tehti ilmne hindamisviga, kuna:
               
                           —
                        
                        
                           hagejale etteheidetavatel asjaoludel ei ole mingit objektiivset alust ja nende kohta ei ole ühtegi usaldusväärset tõendit;
                        
                     
                           —
                        
                        
                           hageja suhtes võetud piiravate meetmete õigustuseks esitatud põhjenduste ja Côte d’Ivoire’i üldise olukorra vahel ei ole võimalik luua mingit objektivset seost;
                        
                     
                           —
                        
                        
                           hageja suhtes võetud piiravate meetmete õiguslik alus on vastuolus nende meetmete õigustamiseks viimastena esitatud põhjendustega;
                        
                     
                           —
                        
                        
                           nõukogu otsuste puhul on tegemist menetluse või võimu kuritarvitamisega.
                        
                     
         
               2)
            
            
               Teine väide, et rikuti hageja põhiõigusi ja eelkõige õigust süütuse presumptsioonile, õigust ettevõtlusvabadusele, õigust omandile, proportsionaalsuspõhimõtet ja õigust era- ja perekonnaelu austamisele ning ebainimliku või alandava kohtlemise keeldu.